armvectores/hy_wikipedia_2023 huggingface dataset:
Տուզլովյան լանջեր

Տուզլովյան լանջեր (ռուս.՝ Тузловские склоны), տարածաշրջանային նշանակության բնության համալիր հուշարձան։ Գտնվում է Ռուսաստանի Ռոստովի մարզի Մյասնիկովի շրջանում։ Տուզլովյան լանջերը բնության հուշարձանի կարգավիճակ ստացել է Ռոստովի մարզի կառավարության 15.05.2014 թվականի թիվ 349 որոշմամբ։


== Նկարագրություն ==

 
Տուզլովյան լանջերը հեղեղատների հատակին և լանջերին աճող լայնատերև անտառների (բայրաքային անտառներ) հատվածներ են։ Նրանք բազմազանություն են հաղորդում տափաստանային լանդշաֆտին և լրացնում նրա բուսական աշխարհը։ Տուզլով գետի ափի լանջերն առանձնանում են բուսական և կենդանական աշխարհի հարստությամբ, անտառային շատ հազվագյուտ բուսատեսակների (անտառային հողմածաղիկ և այլն) և կենդանիների առկայությամբ։ Այստեղ աճում է մոտ 375 բուսատեսակ, որոնցից 12-ը գրանցված են Ռոստովի մարզի Կարմիր գրքում։
Տուզլովյան լանջերը տարածաշրջանային նշանակության բնության հուշարձան է։ Այն գտնվում է Մերձազովյան ափամերձ հարթավայրի տարածքում, Դոնեցի բլրաշարի հարավարևելյան մասի ստորոտում։ Տուզլովյան լանջերը բաղկացած է երկու հատվածից` մեկը գտնվում է Տուզլով գետի աջ ափին, Կարպո-Նիկոլաևկա գյուղից դեպի հարավ-արևմուտք, իսկ մյուսը գտնվում է Ստոյանով խուտորից դեպի հյուսիս-արևելք, Տուզլով գետի ձախ ափին։
Ընդհանուր առմամբ Տուզլով գետի հովտում գրանցված է 375 բարձրագույն բուսատեսակ, որոնցից 251-ն աճում է լանջերին` տափաստանային համայնքներում։ Գետի հովտում հայտնաբերվել են 12 տեսակի հազվագյուտ բուսատեսակներ, որոնք պահանջում են պահպանություն։ Բոլորն էլ ընդգրկված են Ռոստովի մարզի պահպանվող բույսերի ցանկում։ Այդ բույսերն են ծովոսպ լողացող, խնկեղեգ ճահճային, Շրենկի և Բիբերշտայնի վարդակակաչներ, այծախոտ դեղագործական, հակինթ տափաստանային և այլն, մորկեղ տափաստանային սունկ (1984 թվականին գրանցվել է ԽՍՀՄ Կարմիր գրքում)։
Բնության հուշարձանի տարածքում հանդիպում են. ճարպիկ մողես, լորտուներ՝ սովորական և ջրային, փոքր վիշապօձ, փասիան, վայրի բադ, սովորական հողմավար, ճահճային մկնաճուռակ, ոսկեգույն մեղվակեր և մերձափնյա ծիծեռնակ, պիրոլ, ճոճահավ, կաչաղակ, սերմնագռավ, մոխրագույն ագռավ, շիկահավ, սովորական սոխակ, արտույտներ դաշտային, տափաստանային և փուփուլավոր։ Այստեղ հանդիպում են. աղվես, քարակզաքիս, տափաստանային ժանտաքիս, աքիս, գորշ նապաստակ։ Լայնորեն ներկայացված են անողնաշարավոր կենդանիների տեսակները, որոնց թվում կան Կարմիր գրքերում ընդգրկված հազվադեպ հանդիպողներ։
Տուզլովյան լանջեր բնության հուշարձանն ունի բնապահպանական և գիտական նշանակություն։


== Գրականություն ==
«О памятниках природы Ростовской области». Постановление Администрации Ростовской области от 19 октября 2006 года № 418.
Миноранский В. А., Демина О. Н. Особо охраняемые природные территории Ростовской области. Ростов-на-Дону, 2002.


== Արտաքին հղումներ ==
Тузловские склоны
Тузловские склоны Archived 2019-04-25 at the Wayback Machine.
Тузловские склоны
(157) Դեյանիրա

(157) Դեյանիրա (անգլ.՝ Dejanira), աստերոիդ աստերոիդների հիմնական գոտում։ Հայտնաբերվել է 1875 թվականի դեկտեմբերի 1-ին Ալֆոնս Բորելիի կողմից Մարսելում։
Միջին հեռավորությունը Արեգակից կազմում է 2,581974 ա. մ., առավելագույնը մոտենում է 2,0761 ա. մ. հեռավորության վրա և հեռանում 3,0878 ա. մ.։ Արեգակի շուրջ մեկ ամբողջական պտույտ է կատարում 1515,4 երկրային օրվա ընթացքում, իր ուղեծրով շարժվելով միջինում 0,237562 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,16° անկյուն։
Դեյանիրա աստերոիդը գլխավորում է Դեյանիրայի աստերոիդների ընտանիքը, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(157) Դեյանիրա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մարիևկա (գյուղ, Կոմպանեևսկի շրջան)

Անվան այլ կիրառումների համար տե՛ս՝ ՄարիևկաՄարիևկա (ուկրաիներեն՝ Марївка), գյուղ Ուկրաինայի Կիրովոգրադի մարզի Կոմպանեևսկի շրջանում։
2011 թվականի տվյալներով Մարիևկա գյուղում բնակվում էր 1 005 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադրբեջանական սփյուռք

Ադրբեջանական սփյուռք (ադրբ.՝ Azərbaycan diasporu), ներկայիս Ադրբեջանական Հանրապետության տարածքից դուրս բնակվող ադրբեջանցիների ամբողջություն, ինչպես նաև էթնիկապես ոչ ադրբեջանցիներ, որորնք ազգային, լեզվային, մշակութային կամ պատմական ընդհանրության տեսակետից իրենց կապում են այդ երկրի հետ։


== Տես նաև ==
ASAIF


== Արտաքին հղումներ ==
Համառուսաստանյան ադրբեջանական կոնգրես Archived 2012-12-15 at the Wayback Machine.
Ադրբեջանցիները Ռուսաստանում Archived 2006-09-06 at the Wayback Machine.
Պրեզելիե

Պրեզելիե  (իտալերեն՝ Preseglie), կոմունա Իտալիայում, Լոմբարդիա մարզի Բրեշիա գավառում։
Բնակչության թիվը ըստ 2008 թվականի տվյալների կազմում էր 1472 մարդ, խտությունը՝134 մարդ/կմ²։ Զբաղեցնում է 11 կմ² տարածք։ Փոստային ինդեքսը՝ 25070։ Հեռախոսային կոդը՝ 0365։


== Ժողովրդագրություն ==
Բնակչության թվաքանակի փոփոխությունները.


== Համայնքի վարչակազմ ==
Հեռախոսահամար։ 0365 84221
Էլեկտրոնային հասցե։ info@comune.preseglie.bs.it
Գլխավոր կայք։ http://www.comune.preseglie.bs.it/ Archived 2012-08-15 at the Wayback Machine.


== Արտաքին հղումներ ==
http://www.comune.preseglie.bs.it/ Archived 2012-08-15 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռոոցիկյուլա (այլ կիրառումներ)

Ռոոցիկյուլա անունը կամ տերմինը կարող է վերաբերել հետևյալ հոդվածներին․

Ռոոցիկյուլա - գյուղ Էստոնիայի Կիհնու շրջանի կազմում։
Ռոոցիկյուլա - գյուղ Էստոնիայի Կիհելկոննա շրջանի կազմում։
Ռոոցիկյուլա - գյուղ Էստոնիայի Ալացկիվի շրջանի կազմում։
Պարտիտ

Պարտիտ (իտալերեն՝ partita, բառացի` մասերի բաժանված, partire - բաժանել, բաշխել), 17-18-րդ դարերի երաժշտության մեջ՝ խորալային մեղեդու երգեհոնային վարիացիաների տեսակ, ինչպես է, հիմնականում, պարային պիեսներից կազմված գործիքային սյուիտի տարատեսակ (օր․` 6ո․ Ս․ Բախի Պարտիտները ` մենանվագ ջութակի, կլավիրի համար)։
Նույն նշանակությամբ կիրառվում է նաև տասներորդ դարի որոշ կոմպոզիտորների ստեղծագործությունների նկատմամբ (Ա․ Կազելլա, Լ․ Դալլապիկկոլա, Տ․ Մանսուրյան և ուրիշներ)։
Յոկոհամա

Յոկոհամա (ճապ.՝ 横浜市 Յոկոհամա-սի), Ճապոնիայի խոշորագույն նավահանգստային քաղաքը, Կանագավա պրեֆեկտուրայի վարչական կենտրոնը։ Քաղաքի մակերեսը կազմում է 437,38 կմ², բնակչությունը՝ ▲3 757 630 մարդ (սեպտեմբերի 1, 2020), բնակչության խտությունը՝ 8416,66 մարդ/կմ²։
Քաղաքը գտնվում է Տոկիոյից 30 կմ հարավ-արևմուտք։ Ունի ուժեղ տնտեսական բազա, հիմնականում հիմնված ծովային փոխադրամիջոցների, ինչպես նաև կենսատեխնոլոգիական և կիսահաղորդչային արդյունաբերության վրա։


== Բնակչություն ==


== Եղբայր քաղաքներ ==
 Մումբայ, Հնդկաստան
 Վանկուվեր, Կանադա
 Շանհայ, Չինաստան
 Կոնստանցա, Ռումինիա
 Սան Դիեգո, ԱՄՆ
 Օդեսա, Ուկրաինա
 Լիոն, Ֆրանսիա


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք(ճապոներեն)
Գրիբոնոսովո

Գրիբոնոսովո (ուկրաիներեն՝ Грибоносове), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Գրիբոնոսովո գյուղում բնակվում էր 73 մարդ։ Բնակավայրը զբաղեցնում է 0,498 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Մորոզով

Ալեքսանդր Իվանովիչ Մորոզով (ռուս.՝ Александр Иванович Морозов, 17 (29) մայիսի, 1835, Սանկտ Պետերբուրգ, Ռուսական կայսրություն – 28 նոյեմբերի (11 դեկտեմբերի), 1904, Սանկտ Պետերբուրգ, Ռուսական կայսրություն), ռուս ժանրային գեղանկարիչ, Գեղարվեստի կայսերական ակադեմիայի ակադեմիկոս, «տասնչորսի խռովության» մասնակից, Սանկտ Պետերբուրգի նկարիչների արտելի հիմնադիրներից մեկը։


== Կենսագրություն ==

Ալեքսանդր Մորոզովը ծնվել է 1835 թվականի մայիսի 17-ին (նոր տոմարով՝ մայիսի 29) Սանկտ Պետերբուրգում, նկարչի ընտանիքում։ 1851 թվականից սովորել է Գեղարվեստի կայսերական ակադեմիայում։ 1861 թվականին արժանացել է փոքր ոսկե մեդալի «Հանգիստ խոտհարքում» (ռուս.՝ «Отдых на сенокосе»)։
1863 թվականին ավարտելով ակադեմիական դասընթացը՝ Ալեքսանդր Մորոզովն ստացել է դասային նկարչի կոչում, իսկ մեկ տարի անց «Եկեղեցուց դուրս գալը, գավառում» (ռուս.՝ «Выход из церкви, в провинции», Տրետյակովյան պատկերասրահ, Մոսկվա) նկարի համար արժանացել է ակադեմիկոսի կոչման։
Ալեքսանդր Մորոզովի նշանակալի աշխատանքների շարքում են «Գյուղական անվճար դպրոց» (ռուս.՝ «Сельская бесплатная школа», 1872, Տրետյակովյան պատկերասրահ) և «Հրդեհից հետո» (ռուս.՝ «После пожара», 1888) նկարները։
Սանկտ Պետերբուրգում անցկացված ակադեմիական ցուցահանդեսներում հանրության ուշադրությանն են արժանացել Ալեքսանդր Մորոզովի ստեղծած մի շարք դիմանկարներ՝ արված յուղաներկերով (օրինակ՝ երիտասարդ կոմս Ապրակսինի ու տիկին Կորնիլովիչի դիմանկարները) ու ջրաներկով։ Մի որոշ ժամանակ Ալեքսանդր Մորոզովը նկարչության դասեր է տվել Գեղարվեստի խրախուսման միության դպրոցում։
Ալեքսանդր Մորոզովը մահացել է 1904 թվականի դեկտեմբերի 11-ին (նոր տոմարով՝ դեկտեմբերի 24) Սանկտ Պետերբուրգում։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Գրականություն ==
Морозов, Александр Иванович // Энциклопедический словарь Брокгауза и Ефрона ։ в 86 т. (82 т. и 4 доп.). — СПб., 1890—1907.
Морозов Александр Иванович / Гл. ред. А.М. Прохоров. — Большая советская энциклопедия (В 30 томах). Изд. 3-е. — М: «Советская Энциклопедия», 1974. — Т. 16: «Мёзия — Моршанск». — С. 579. — 616 с. — 629 000 экз.
Тарасов Л.М. История одной картины. А.И.Морозов (1835-1904). «На Омутнинском заводе». (1885, Третьяковская галерея).(ռուս.). — М.; Л.: Искусство, 1949.
Тарасов Л.М. А. И. Морозов // Русское искусство. Очерки о жизни и творчестве художников второй половины XIX века. — М: Издательство «Искусство», 1962. — Т. 1. — 692 с.


== Արտաքին հղումներ ==
«Морозов Александр Иванович. Биография и творчество художника на Artonline.ru»։ Արխիվացված օրիգինալից 2012-11-29-ին։ Վերցված է 2017-05-02 
Морозов, Александр Иванович в библиотеке «Старатель»
«Морозов Александр Иванович в Энциклопедии живописи и графики Art-каталог» (ռուսերեն)
Ժոզեֆ Լիբերման

Ժոզեֆ Իզադոր (Ժո Իսադոր) Լիբերման (անգլ.՝ Joseph Isadore «Joe» Lieberman, փետրվարի 24, 1942(1942-02-24), Սթենֆորդ, Ֆեյրֆիլդ շրջան, Կոնեկտիկուտ, ԱՄՆ), ամերիկացի սենատոր (սկզբում դեմոկրատ, այնուհետև անկախ) Կոնեկտիկուտ նահանգից, որը 2000 թվականի ընտրություններում Ալբերտ Գորոմի հետ առաջադրվել էր ԱՄՆ-ի փոխնախագահի պաշտոնում։


== Կենսագրություն ==


=== Կրթություն ===
Լեհաստանից ներգաղթած Հենրի Լիբերմանի և Ավստրիայից եկած հրեա Մարսիա Մանգերի որդին։ Լիբերմանների ընտանիքը ունեցել է ալկոհոլային  խմիչքների խանութ։ Լիբերմանը սովորել է Սթամֆորդի ավագ դպրոցում, որտեղ առաջին անգամ դրսևորել է իր առաջնորդական հատկանիշները։ 1963 թվականին իր առաջին քաղաքական առաքելությամբ մեկնել է Միսիսիպի նահանգ, տեղացի նեգրերին սովորեցնել քվեարկել։ 1964 թվականին ավարտել է Եյլի համալսարանը՝ տնտեսագիտության և քաղաքականության բակալավրի աստիճանով։ Այնուհետև ուսումը շարունակել է Եյլի իրավունքի դպրոցում, որն ավարտել է 1967 թվականին։  Եյլում ուսանելու ժամանակ միացել է «Էլայհու» ուսանողական գաղտնի հասարակական կազմակերպությանը։


=== Քաղաքական գործունեություն ===
1970 թվականին ընտրվել է Կոնեկտիկուտ նահանգի սենատոր՝ որպես դեմոկրատ բարեփոխիչ, Վիետնամական պատերազմի հակառակորդ։ 1983-1989 թվականներին զբաղեցրել է Քոնեքթիքութի գլխավոր դատախազի պաշտոնը։ 1989 թվականին ընտրվել է Ամերիկայի Սենատի անդամ Կոնեկտիկուտ նահանգից։
Քլինթոն-Լևինսկու գործի քննության ընթացքում նա կոշտ քննադատեց նախագահին, բայց իր կուսակիցների հետ քվեարկեց նրա իմպիչմենտի դեմ։
2000 թվականի կուսակցական ընտրություններում նա հանդիսացել է Դեմոկրատական կուսակցության փոխնախագահի պաշտոնի թեկնածու։ Նա դարձավ հրեական կրոնը ներկայացնող առաջին թեկնածուն, որը մասնակցել է նախագահական ընտրություններին։ Գոռը և Լիբերմանը պարտվել են ընտրությունում՝ զիջելով հանրապետական թեկնածուներ Ջորջ Ու. Բուշին և Դիկ Չեյնին։
Իրաքի պատերազմի կողմնակից է։ 2005 թվականին Ջոն Մաքքեյնի հետ Սենատ է ներկայացրել բանաձևի նախագիծ՝ պահանջելով կասեցնել Ռուսաստանի անդամակցությունը «Մեծ ութնյակին»։
2006 թվականին նա տանուլ տվեց ներկուսակցական ընտրությունները սենատորի պաշտոնի համար, բայց հետագայում վերընտրվեց որպես անկախ թեկնածու։
2008 թվականին, որպես անկախ սենատոր, նա սատարեց հանրապետական թեկնածու Ջոն Մակքեյնին ԱՄՆ նախագահի ընտրություններում։


=== Անձնական կյանք ===
Լիբերմանը առաջին անգամ ամուսնացած էր Բեթի Հասի հետ (1965-ից 1981 թվական), իսկ երկրորդ անգամ՝ Հադասա Ֆրեյլիխ Տուկերի հետ։ Լիբերմանը իր առաջին կնոջից ունի մեկ որդի և դուստր, իսկ երկրորդից` դուստր։


== Հետաքրքիր փաստեր ==
Որոշ տվյալներով ՝ Ջո Լիբերմանը Ռուսաստանի և ԱՊՀ-ի գլխավոր ռաբբի Բերլ Լազարի ազգականն է։
Նա Սենատում նշանակվել է որպես «դաստիարակ»՝ Բարաք Օբամայի կողմից։
Նրա ջանքերով արգելվեցին մի շարք բռնի խաղեր, այդ թվում ՝ «Postal» շարքից։ Այս կապակցությամբ նա «Postal 2» խաղի խոսակցությունների մեջ մի քանի անգամ հիշատակվեց, և նաև ընտրություններում թեկնածուներից մեկն էր։


== Ծանոթագրություններ ==
Դանիել Ֆրիդման

Դանիել Ֆրիդման՝ (գերմ.՝ Daniel Fridman, փետրվարի 15, 1976(1976-02-15), Ռիգա, Լատվիական ԽՍՀ, ԽՍՀՄ)՝ գերմանացի շախմատիստ, գրոսմայստեր (2001))։ Գերմանիայի թիմի կազմում Եվրոպայի 18-րդ թիմային առաջնության հաղթող (2011):
Ներկայացրել է Գերմանիայի հավաքականը Դրեզդենում կայացած Շախմատի 38-րդ Համաշխարհային օլիմպիադայում (2008):
Կինը ԱՄՆ-ի շախմատի չեմպիոն Աննա Զատոնսկիխն է։


== Արդյունքների աղյուսակ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Կաղապար:ՖԻԴԵ
Դանիել Ֆրիդման շախմատիստի էջն ու խաղերը Chessgames.com կայքում
Անձնական քարտը Իվան Սոկոլով 365chess.com կայքում
Ալբանո Բիսառի

Ալբանո Բիսառի (իսպ.՝ Albano Benjamín Bizzarri, նոյեմբերի 9, 1977(1977-11-09)[…], Etruria, General San Martín Department, Córdoba, Կորդովա, Արգենտինա), արգենտինացի ֆուտբոլիստ, «Ուդինեզե» ֆուտբոլային ակումբի դարպասապահ։ Ունի Իտալիայի քաղաքականություն։


== Կարիերա ==
Ալբանո Բիսառին իր կարիերան սկսել է «Ռասինգ» ֆուտբոլային ակումբում։ 17 տարեկան հասակում ընդգրկվեց հավաքականի կազմ։ Այնտեղ դարպասապահը անցկացրել է 1997-ից 1999 թվականներին։ 1997 թվականի ամռանը Բիսռին տեղափոխվեց «Ռեալ Մադրիդ», որը Բոդո Իլլգներին փոխանակում էր փնտրում, ով ուզում էր պայմանագիր կնքեր իր համար շատ լավ պայմաններում։  Բիսառին «Ռեալում» դեբյուտել է 1999 թվականի սեպտեմբերի 25-ի Մալագայի հետ խաղում, որտեղ նա չկարողացավ պաշտպանել դարպասները անկյունայինի խաղարկումից հետո։ Նա ակումբում անցկացրել է ընդամենը 7 խաղ։ Այդ խաղից հետո հիմնական խմբում նրան փոխարինեց Իկեր Կասիլյասը։ Արդյունքում արգենտինացին պայքարում էր Իլգների հետ ընդամենը երկրորդ դարպասապահի համար։
2000 թվականին Բիսառին լքեց «Ռեալը» և տեղափոխվեց «Վալյադոլիդ»։ Սկզբից Ալբանոն պատրաստվում էր Ռիկարդո Լոպեսին փոխարինելու համար, սակայն մրցաշրջանի միջնամասում նա իր տեղը զբաղեցրեց ակումբի հիմնական հավաքականում։ Բիսառին «Վիլյադոլիդում» անցկացրեց 6 մրցաշրջան։ Նրանցից հինգում նա եղել է ակումբի առաջին դարպասապահը, իսկ 2001/02 մրցաշրջանում ակումբում չանցկացրեց ոչ մի խաղ։  2006 թվականին Ալբանոն տեղափոխվեց Խիմնաստիկ, որը դուրս էր եկել Իսպանիայի բարձրագույն լիգա։ Այս ակումբում դարպասապահը անցկացրեց մեկ մրցաշրջան, որտեղ նրա ակումը ետ ընկավ երկրորդ դիվիզիոն՝ զբաղեցնելով առաջնության վերջին տեղը։
2007 թվականի ամռանը Բիսառին տեղափոխվեց իտալիական «Կատանիա» ակումբ, որը գնել էր արգենտինացուն որպես հիմնական դարպասապահի՝ փոխարինելով  Չիրո Պոլիտոյին։ Առաջ մրցաշրջանում Բիսառին անցկացրեց ընդամենը 7 խաղ, սակայն մրցաշրջանի վերջանալուն պես երկարացրեց ակումբի հետ պայմանագիրը ևս մեկ տարի։ Գրավելով Վալտեր Ձենգայի ակումբի գլխավոր դարպասապահի պաշտոնը Բիսառին  դարձավ «Կատանիայի» հիմնական դարպասապահը։ Միայն այն ժամանակ, երբ Ալբանոն հայտարարեց, որ մրցաշրջանի վերջանալուն պես նա կլքի ակումբը, Ձենգան նրան փոխարինեց Տոմաշ Կոշիցկիյով։
2009 թվականի հունիսի 10-ին Բիսառին ազատ գործակալի կարգավիճակով տեղափոխվեց «Լացիո»։ Նրան գնեցին որպես ուրուգվայացի դարպասապահ Ֆեռնանդո Մուսլերայի փոխարինող։ Բիսառին ակումբում դեբյուտել է ՈՒԵՖԱ Եվրոպայի Լիգայի Ռեդ Բուլ ակումբի դեմ խաղում, որտեղ Ռեդ Բուլը պարտվեց 1:2 հաշվով։ Հռոմի առաջին մրցաշրջանում Ալբանոն 4 անգամ դաշտ դուրս եկավ խփելով 7 գոլ։


== Հավաքական ==
1999 թվականին Ալբանո Բիսառի առաջին անգամ ընդգրկվեց Արգենտինայի հաքական։ Այդ նույն տարի նա Ամերիկայի գավաթի մասնակից էր, սակայն ոչ մի խաղ չանցակացրեց ազգային հավաքականում։


== Ձեռքբերումներ ==
Չեմպիոնների Լիգա հաղթող։ 1999/00
Իտալիայի սուպերգավաթի տիրապետող։ 2009
Իտալիայի գավաթի տիրապետող։ 2013


== Ծանոթագրություններ ==


== Արտաքին հղումներ ==
Էջը bdfutbol.com-ում
Էջը elmundo.es-ում
Ֆուտբոլիստի էջը soccerway.com կայքում(անգլ.)
Պրոֆիլը transfermarkt.com կայքում(անգլ.)
Աշոտ Սուքիասյան (նկարիչ)

Անվան այլ կիրառումների համար տե՛ս՝ Աշոտ Սուքիասյան (այլ կիրառումներ)Աշոտ Գրիգորի Սուքիասյան (1902, Ախալքալաք, Թիֆլիսի նահանգ, Ռուսական կայսրություն), հայ գեղանկարիչ։
1937 թվականին ավարտել է Լենինգրադի Իլյա Ռեպինի անվան գեղարվեստի ակադեմիան։ 1938 թվականից մասնակցել է ցուցահանդեսների։ Երկար տարիներ զբաղվել է մանկավարժությամբ։ 1971 թվականին Երևանում բացել է անհատական ցուցահանդես։ Ապրել և ստեղծագործել է Մոսկվայում։ Գործերից են՝ «Անասնաբուծական կոլտնտեսությունում», «Կարմիր սայլեր», «Հայրենի դաշտեր», «Աշխատանքը կոլտնտեսությունում»։


== Մատենագրություն ==
Աշոտ Սուքիասյան, Կատալոգ, Երևան, 1972 թ.։


== Ծանոթագրություններ ==
Չերկիզովո (քաղաքատիպ ավան, Պուշկինսկի շրջան)

Անվան այլ կիրառումների համար տե՛ս՝ ՉերկիզովոՉերկիզովո (ռուս.՝ Черкизово), քաղաքատիպ ավան Ռուսաստանի Մոսկվայի մարզի Պուշկինսկի շրջանի կազմում։
Բնակչությունը 2010 թվականին գրանցված տվյալներով կազմում էր 3432 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հսկայի ամրոց

Հսկայի ամրոց, լեռ, որը գտնվում է Հարավային Աֆրիկայի ՔվաԶուլու-Նատալ քաղաքում գտնվող Դրակենսբերգ լեռնաշղթայի տարածքում։ Այն մի խոտածածկ սարահարթ է, որը տեղակայված է կենտրոնական Դրակենսբերգի հարավային ծայրամասի խորքային հովիտներում։ Գագաթների ձևը և իջվածքները միասին կարծես հիշեցնում են քնած հսկայի դիմագիծ. որտեղից և առաջացել է լեռան անունը։
Հսկայի ամրոցն առավել հայտնի է իր բնական արգելոցներով և գլխավոր քարանձավներում պահպանված Բոշմանների ժայռապատկերներով, իսկ արգելագոտին համարվում է կլանաների, ինչպես նաև մորուքավոր անգղերի և խելացի անգղերի համար տուն։ Այս տարածքը համարվում է Հարավային Աֆրիկայի բազմաթիվ արկածային տարածքներից մեկը և գրավում է զբոսաշրջիկներին, բնության սիրահարներին։ Այստեղ նաև ամեն տարի ապրիլին անցկացվում է «Հսկայի մարտահրավեր» (անգլ.՝ Giant's Challenge) մարաթոնը։


== Արշավանքի արահետներ ==
Հսկայի ամրոց արգելոցում կազմակերպվում են 25 տեսակից ավելի զբոսանք-շրջագայություններ։ 285 կիլոմետր (177 մղոն) արահետով ցանցը ներառում է արշավներ 3 կմ-ից (1.9 մղոնով) մինչև 30 կմ (19 մղոն), որոնց տևողությունն է 1 ժամ կամ մի գիշեր։
Ներկայումս մարզում կա թվով 14 հայտնի լեռնանցում (ցուցակագրվում է հյուսիսից հարավ, անվանումները ներկայացվում են երկլեզու տարբերակով). 


== Ծանոթագրություններ ==


== Արտաքին հղումներ ==
Giant's Castle Accommodation
Giants Castle National Park and private cottages
Giant's Castle pictorial online book
Արշավանք- Դրակենսբերգում.
Աբիտովո

Աբիտովո (ռուս.՝ Абитово, բաշկիրերեն՝ Әбет), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 275 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լուիզա Թուլիեզ

Լուիզա Թուլիեզ (դեկտեմբերի 12, 1881(1881-12-12), Preux-au-Bois - հոկտեմբերի 10, 1966(1966-10-10), Փարիզ), ֆրանսիացի ուսուցչուհի և գրող։


== Կյանք և կարիերա ==
Թուլիեզը ծնվել է 1881 թվականի դեկտեմբերի 12-ին Հյուսիսային Ֆրանսիայի Պրե-Օ-Բուա քաղաքում։ 
Երբ սկսվել է Առաջին համաշխարհային պատերազմը, Թուլիեզը աշխատում էր որպես ուսուցիչ Սեն-Վաաստ-լա Վալեում։ Այնուհետև դարձել է մի գաղտնի ցանցի աշխատակից, որն օգնում էր դաշնակից զինվորներին, ովքեր հայտնվել էին թշնամու գծերի հետևում, դուրս գալ Բելգիայից և մտնել Հոլանդիա։ Սերտորեն համագործակցել է Էդիթ Քավելի, Ֆիլիպ Բաուկի և արքայադուստր Մարի դե Կրոսի հետ։ 
Լուիզան և նրա գործընկերները փրկել են մոտ 200 զինվորի։ 1915 թվականի հուլիսի 31-ին Ֆիլիպ Բաուկի հետ միասին Թուլիեզը առաջինն է ձերբակալվել։ Գերմանական ռազմական դատարանը նրան դատապարտել է մահվան բայց հետագայում պատիժը կրճատվել է ցմահ բանտարկության՝ Ալֆոնսո XIII-ի միջամտության շնորհիվ։ Լուիզիան բանտարկվել է Բրյուսելի Սենթ-Գիլես բանտում և ազատ է արձակվել 1918 թվականի նոյեմբերի 8-ին։ 
Թուլիեզը 1933 թվականին հրապարակել է գիրք բանտում իր փորձի մասին, որը կոչվում է «Դատապարտված մահվան համար», որը 1935 թվականին ստացել է Մոնտոնի մրցանակը։ 
Երկրորդ համաշխարհային պատերազմի տարիներին Թուլիեզը կրկին աշխատել է արքայադուստր Մարի դե Կրոսի հետ։ Թուլիեզը դաշնակից զինվորներին օգնել է փախչել օկուպացված Ֆրանսիայի Օվերնյան շրջանից, երբ Կրոյը զինվորին թաքցրել է Բելլինիայի ամրոցում։ 
Մահացել է Փարիզում 1966 թվականի հոկտեմբերի 10-ին։ 1970 թվականին Պրե-Օ-Բուա քաղաքում տեղադրվել է Թուլիեզի արձանը, իսկ 1974 թվականին նրա անունով անվանվել է Փարիզի փողոցներից մեկը։


== Ծանոթագրություններ ==
Սան Ֆելիու դե Պալյերոլս

Սան Ֆելիու դե Պալյերոլս ({{lang-ka|Sant Feliu de Pallerols, իսպ.՝ Sant Feliu de Pallerols), մունիցիպալիտետ Իսպանիայում։ Գտնվում է Ժիրոնա պրովինցիայում (Կատալոնիա ինքնավար համայնքում)։ Մունիցիպալիտետը գտնվում է Լա Գառոչա շրջանում։ Տարածքը կազմում է 34,9 կմ²։ Բնակչությունը՝ 1363 մարդ (2010 թվականի տվյալներով)։


== Արտաքին հղումներ ==
Ayuntamiento de Sant Feliu de Pallarols
Instituto de Estadística de Cataluña
Լաբյոնոկ

Լաբյոնոկ (ռուս.՝ Лабёнок), գետ Ռուսաստանում, հոսում է Կրասնոդարի երկրամասում։ Գետաբերանը տեղակայված է Լաբա գետի աջ ափին՝ 91 կմ հեռավորության վրա։ Գետի երկարությունը 133 կմ է, ավազանի տարածքը 870 կմ2։ Գետը հոսում է քաղաք՝ Կուրգանինսկում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կուբանի ավազանային շրջանին, ջրատնտեսային տեղամասը՝ Լաբա, ենթաավազանը՝ բացակայում է։ Գետի գետային ավազանը՝ Կուբան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 06020000712108100003823
Հիդրոլոգիական ուսումնասիրությունների կոդը - 108100382
Ավազանի կոդը - 06.02.00.007
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Իտեևո

Իտեևո (ռուս.՝ Итеево, բաշկիրերեն՝ Этәй), գյուղ Ռուսաստանի, Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 506 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուբինսկի

Լյուբինսկի (ռուս.՝ Любинский), քաղաքատիպ ավան Ռուսաստանի, Օմսկի մարզի Լյուբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 10935 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9271) 1978 VT8

(9271) 1978 VT8, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 3,00222 ա. մ., առավելագույնը մոտենում է 2,9419 ա. մ. հեռավորության վրա և հեռանում 3,0626 ա. մ.։ Արեգակի շուրջ մեկ ամբողջական պտույտ է կատարում 1900,04 երկրային օրվա ընթացքում, իր ուղեծրով շարժվելով միջինում 0,18947 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9271) 1978 VT8 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բճատում

Բճատում, բջատում, ընձյուղատում, արևածաղկի, բամբակենու, պոմիդորի, ծխախոտի, կաղամբի ու գազարի սերմնաբույսերի գլխավոր ցողունի տերևանութներից կամ եգիպտացորենի, սորգոյի ստորգետնյա թփակալման հանգույցներից աճող կողմնային ընձյուղների (բճաշվերի) հեռացումը։ Բճատում կիրառվում է պտուղների, սերմերի հասունացումն արագացնելու, բուսաբուծական արտադրանքի ապրանքային որակը բարձրացնելու նպատակով։ Բճաշվերի առաջացումը կախված է կլիմայական պայմաններից, բույսերի սորտային առանձնահատկություններից և աճեցողության ձևերից։ Այդ պատճառով բճատումը կատարվում է ոչ միշտ։
Եղանակի ծառայություն

Եղանակի ծառայություն, կազմակերպություն, որը բնակչությանն ապահովում է եղանակի ընթացիկ վիճակի մասին անհրաժեշտ տեղեկություններով, կանխատեսում դրա առաջիկա փոփոխությունները։ Ընդգրկում է օդերևութաբանական կայանները, գիտահետազոտական կենտրոնները։ Կան նաև եղանակի տարբեր գերատեսչական հատուկ ծառայություններ։ Աշխարհի հիդրոօդերևութաբանական միավորման նպատակով ստեղծվել է համաշխարհային օդերևութաբանական կազմակերպությունը՝ երեք կենտրոնով՝ Մոսկվա, Վաշինգտոն և Մելբուռն, որոնք անևրաժեշտ տեղեկություններ են ստանում աշխարհի բոլոր հիդրոօդերևութաբանական կայաններից, մշակում դրանք ն տարածում ռադիոհաղորդումների միջոցով։
Ներաշխարհ

«Ներաշխարհ», արևմտահայ գրող և բանաստեղծ Ինտրայի խոհերի և տպավորությունների գիրքը։ Գրվել է 1898-1900 թվականներին, լույս է ընծայվել 1906 թվականին։ Համարվում է հայ գրականության գլուխգործոցներից մեկը։ «Ներաշխարհը» Հայաստանում հրատարակվել է 1981 թվականին, վերահրատարակվել է 2006 թվականին (արևելահայ ուղղագրությամբ)։


== Աղբյուրը ==
Ինտրա. «Ներաշխարհ», Եր., «Ոսկան Երևանցի» 2006 թ., 208 Էջ։
Տալիկուլ (գյուղ, Բլագովարսկի շրջան)

Անվան այլ կիրառումների համար տե՛ս՝ ՏալիկուլՏալիկուլ (ռուս.՝ Таллыкуль, բաշկիրերեն՝ Таллыкүл), գյուղ Ռուսաստանի Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 116 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հակա-Էդիպուս

Հակա-Էդիպուս. Կապիտալիզմ և շիզոֆրենիա  (ֆր.՝ Capitalisme et schizophrénie. L'anti-Œdipe)  1972 թվականին լույս տեսած Ժիլ Դելյոզի և Ֆելիքս Գուատարիի, համապատասխանաբար փիլիսոփա և հոգեվերլուծող, համատեղ գիրքն է, որը հանդիսանում է նրանց «Կապիտալիզմ և շիզոֆրենիա» աշխատության առաջին հատորը։ Աշխատության երկրորդ հատորն «Հազարավոր բարձրավանդակներ» (1980) գիրքը։
Դելյոզը և Գուատարին քննարկում են ցանկության կապը իրականության հետ, հատպակես կապիտալիստ հասարակության պարագայում. Նրանք քննարկում են մարդու հոգեբանությունը, էկոնոմիկան, հասարակությունը և պատմությունը։ Նրանք ստեղծում են մատերիալիստական հոգեբանություն հասկացությունը, որը կապված է անգիտակցականի և նրա հասարակության ու դրա արտադրողական գործառությունների հետ։ Դելյոզը և Գուատարին նաև առաջին անգամ օգտագործում են ցանկության մեքենա հասկացությունը (որը նաև կապված է մարմին առանց օրգանների հասկացության հետ), ու քննադատության են ենթարկում Զիգմունդ Ֆրոյդի հոգեվերլուծական գլխավոր տեսություններից մեկը՝ Էդիպյան բարդույթը։ Դելյոզը ու Գուատարին նաև վերաշարադրում են Կարլ Մարքսի գաղափարները մարդկության մատերիալիստական պատմության վերաբերյալ մասնավորապես՝ «պրիմիտիվ կամ պարզ», «դեսպոտիկ» և «կապիտալիստական» հասարակությունները նրանց ապրանքաարտադրությունը և դրա սպառումը։ Սրա հետ զուգահեռ Դելյոզը և Գուատարին զարգացնում են քննադատական մի մեթոդ որը կոչում են շիզոանալիզ (շիզովերլուծություն)։
Գրքում նաև քննարկվում և քննադատվում են այնպիսի մտածողների մտքեր ինչպիսիք են՝ Բենեդիկտ Սպինոզան, Իմանուիլ Կանտը, Կարլ Յունգը, Միշել Ֆուկոն և այլք։ Բացի փիլիսոփաներից նրանք նաև քննարկում են գեղարվեստական գրականության հեղինակներին և մի շարք այլ արվեստագետների ՝ Ջեք Քերուակ, Սեմյուել Բեքեթ, Մարսել Պրուստ, Անտոնեն Արտո, Ուիլյամ Թըրներ։
Ֆրիդրիխ Նիցշեն նույնպես ազդեցություն է թողել գրքի հեղինակների վրա. Հակա-Էդիպուսը դիտվում է որպես «Հակաքրիստոսը» գքրի շարունակությունը ։ Տպագրվելուց հետո գիրքը բավականին լայն տարածում գտավ և մինչև օրս էլ պահպանում է իր դիրքը։


== Ծանոթագրություններ ==
Կղորուլդաշի (Լենտեխի շրջան)

Կղորուլդաշի (վրաց.՝ ყორულდაში), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1940 մետր բարձրության վրա։ Շրջկենտրոն Լենտեխիից հեռու է 60 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
Ջերմեյն Դեֆո

Ջերմեյն Դեֆո (անգլ.՝ Jermain Defoe, հոկտեմբերի 7, 1982(1982-10-07), Beckton, Նյուհեմ, Մեծ Լոնդոն, Անգլիա, Միացյալ Թագավորություն), անգլիացի ֆուտբոլիստ, ով հանդես է գալիս «Սանդերլենդ» ֆուտբոլային ակումբում։
Դեֆոն իր կարիերան սկսել է «Չարլթոն Ատլետիկում», որի առաջին թիմին միացել է 14 տարեկան հասակում։ 16 տարեկանում նա տեղափոխվեց «Վեստ Հեմ Յունայթեդ»։ Նա Վեստ Հեմի առաջին թիմում իր նորամուտը նշեց 2000 թվականին։ 2004 թվականին նա տեղափոխվեց «Տոտտենհեմ Հոտսպուր», որտեղ խաղաց 4 տարի։ Մեկ տարի «Պորտսմութում» խաղալուց հետո վերադարձավ «Տոտտենհեմ», որտեղից էլ 2014 թվականին տեղափոխվեց ՄԼՍ-ի «Տորոնտո» ակումբ։
Դեֆոն Անգլիայի հավաքականում նորամուտը նշել է 2004 թվականին և մասնակցել է 55 խաղի՝ դառնալով 19 գոլի հեղինակ։


== Նվաճումներ ==
Տոտտենհեմ Հոտսպուր

Լիգայի գավաթ - 2007–08Անհատական

Տոտտենհեմի տարվա ֆուտբոլիստ - 2004
Պրեմիեր Լիգայի օգոստոս ամսվա լավագույն ֆուտբոլիստ - 2009
Պրեմիեր Լիգայի նոյեմբեր ամսվա լավագույն գոլի հեղինակ - 2012
Սանդերլենդի տարվա ֆուտբոլիստ - 2015–16


== Ծանոթագրություններ ==


== Արտաքին հղումներ ==
Ջերմեյն Դեֆոն Սանդերլենդի պաշտոնական կայքում(անգլ.)
Ջերմեյն Դեֆոյի կարիերայի վիճակագրությունը(անգլ.)
Most Girls (Փինքի երգ)

Most Girls, ամերիկացի երգչուհի Փինքի դեբյուտային «Can't Take Me Home»  ալբոմի երկրորդ երգը։ «Billboard Hot 100» չարտում 16 շաբաթ անցկացնելուց և նոյեմբերի 25-ին չորրորդ հորիզոնականը զբաղեցնելուց հետո՝ երգը թողարկվեց 2000 թվականի կեսերին։ Այն Ավստրալիայում զբաղեցրեց 1-ին հորիզոնականը, որտեղ այն հավաստագրվեց պլատինի, 2-րդ հորիզոնականը՝ Նոր Զելանդիայում և 5-րդ հորիզոնականը՝ Մեծ Բրիտանիայում։


== Քննադատություն ==
Ստեֆան Թոմաս Էրլեվայնն ընդգծել է երգը՝ "Can't Take Me Home" ալբոմի ակնարկի մեջ։ MTV Asia-ն հայտնեց, որ երգն ունի չարտերի առաջատարը դառնալու բոլոր հնարավորությունները։ Q magazine երգն անվանեց տարբերվող։


== Երգացանկ ==
Մեծբրիտանական CD երգ«Most Girls» (Ռադիո թողարկում) - 4:10
«Most Girls» (X-Men Vocal Mix) - 4:53
«There You Go» (Sovereign Mix) - 6:20
«Most Girls» (Տեսահոլովակ) - 4:31Մեծբրիտանական ձայնային սկավառակ«Most Girls» (Ռադիո թողարկում) - 4:10
«There You Go» (Sovereign Mix) - 6:20Ամերիկյան CD երգ«Most Girls» (Skribble & Anthony Acid Club Mix) - 9:00
«Most Girls» (Skribble & Anthony Acid's Hard Girls Dub) - 7:32
«Most Girls» (Գործիքային) - 5:03
«Most Girls» (Ակապելլա) - 4:32
«There You Go» (Hani Mixshow թողարկում) - 5:31Ամերիկյան DVD երգ«Most Girls» (Տեսահոլովակ) - 4:31
«There You Go» (Special Behind The Scenes Feature) - 2:00
«Most Girls» (Պարային միքս) (Աուդիո) - 3:38Ավստրալիական CD երգ«Most Girls» (Ռադիո թողարկում) - 4:10
«Hiccup» - 3:38
«There You Go» (Տեսահոլովակ) - 3:47
«Most Girls» (Տեսահոլովակ) - 4:31Եվրոպական CD երգ«Most Girls» (Ռադիո թողարկում) - 4:10
«Most Girls» (X Men Vocal Mix) - 4:52Գերմանական CD երգ«Most Girls» (Ռադիո թողարկում) - 4:10
«Most Girls» (X Men Vocal Mix) - 4:52
«Most Girls» (X Men Dubby) - 5:21
«There You Go» (Sovereign Mix) - 6:20
«Most Girls» (Տեսահոլովակ) - 4:31


== Չարտեր ==


=== Շաբաթական չարտեր ===


== Հավաստագրեր ==


== Ծանոթագրություններ ==
Մարիոն շրջան (Միսսուրի)

Անվան այլ կիրառումների համար տե՛ս՝ Մարիոն շրջան (այլ կիրառումներ)Մարիոն շրջան (անգլ.՝ Marion County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.134 կմ² է, բնակչությունը՝ 28.781 մարդ (2010 թ. տվյալներով)։ Շրջկենտրոնն է Փալմայերա բնակավայրը։ Կազմավորվել է 1826 թ.։
Մազարի Շարիֆ

Մազարի Շարիֆ (դարի/փուշթու՝ مزار شریف), քաղաք Աֆղանստանի հյուսիսում, Բալխի օազիսում։ Բալխ պրովինցիայի վարչական կենտրոնն է, առևտրա-տրանսպորտային կայան Բակտրիական հարթավայրում։ Բնակչությունը՝ 44,5 հազար (1970)։ 2021 թվականի տվյալներով բնակչության թվաքանակը հասել է 500.207-ի։ Կան բամբակազտիչ և յուղհան գործարաններ, գորգագործություն, մետաղամշակություն։
Ըստ իսլամական ավանդության Մազարի Շարիֆում Ալի խալիֆայի գերեզմանն է։ 15-րդ դարում այստեղ կառուցվել է դամբարան՝ մազար, որը դարձել է շիաների սրբավայրը (արաբերեն՝ մազարի շարիֆ՝ աստվածային դամբարան, այստեղից էլ՝ քաղաքի անունը)։
1998-2001 թվականներին քաղաքը գտնվել է թալիբների տիրապետության ներքո, ովքեր այստեղ իրենց իշխանությունը հաստատելուց անմիջապես հետո կազմակերպել են ոչ փուշտու բնակչության կոտորածներ, որոնց զոհ է դարձել երկու հազարից ավելի մարդ։
2001 թվականի նոյեմբերի 25-ին էլ Մազարի Շարիֆի մերձակայքում՝ բանտի վերածված Կալայ-Ջանգի բերդում պահվող գերված թալիբների ապստամբությունը ճնշելիս սպանվել է մոտավոապես 700 մարդ։
Քաղաքի տեսարժան վայրերից է Կապույտ մզկիթը՝ տաճարային եզակի մի համալիր, որտեղ, ըստ ավանդության, մի ժամանակ թաղված է եղել շիաների պաշտելի սրբի՝ Ալի մարգարեի աճյունը, սակայն հետագայում առևանգվել ու տարվել է Իրաք։ Որոշ պատմաբանների կարծիքով տաճարի տեղում թաղված է եղել Զրադաշտը։
Բնակչությունը՝ ▲469 247 մարդ (հունվարի 1, 2020)։


== Կլիմա ==
Ունի կիսաչոր, ցուրտ, տափաստանային կլիմա (Köppen climate classification-ի դասակարգմամբ՝ BSk)՝ շոգ ամառներով ու ցուրտ ձմեռներով:Տեղումները համեմատաբար սակավ են և լինում են հիմնականում դեկտեմբերի ու ապրիլի միջակայքում։ Ամռանը՝ հունիսից օգոստոս, ջերմաստիճանը կարող է բարձրանալ մինչև 40°C: Ձմեռները ցուրտ են, ձյունը կարող է տեղալ նոյեմբերից մինչև մարտ։


== Բնակչություն ==


== Պատկերասրահ ==

		
		
		


== Ծանոթագրություններ ==


== Գրականություն ==
'The Massacre in Mazar-i Sharif' Archived 2014-09-24 at the Wayback Machine.. Report of Human Rights Watch, November 1998, Vol. 10, No. 7 (C). Retrieved 18 November 2017.
«Mazar-i-Sharif»։ Encyclopædia Britannica 17 (11th ed.)։ 1911։ էջ 941 
Noble Shrine or MAZAR-I-SHARIF a pilgrimage city in Afghanistan
Dupree, Nancy Hatch (1977): An Historical Guide to Afghanistan. 1st Edition: 1970. 2nd Edition. Revised and Enlarged. Afghan Tourist Organization.


== Արտաքին հղումներ ==
 Mazar-e Sharif travel guide from Wikivoyage
«Mezar-i Sharif»։ Islamic Cultural Heritage Database։ Istanbul: Organisation of Islamic Cooperation, Research Centre for Islamic History, Art and Culture։ Արխիվացված է օրիգինալից June 15, 2013-ին
Անդարայի (Բաիա)

Անդարայի (պորտ.՝ Andaraí), համայնք Բրազիլիայում՝ Բաիա նահանգի կազմում։ Գտնվում է Բաիա նահանգի հարավկենտրոնական մասի մարզում։ Մտնում է Սեաբրայի գավառի կազմի մեջ։ Բնակչությունը կազմում է 13 592 մարդ՝ 2006 թվականի տվյալներով։ Գրավում է 1 895,162 կմ2 տարածք։ Բնակչության խտությունը՝ 7,2 մարդ/կմ²։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 23.361.538,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.701,99 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,569 (տվյալները՝ ՄԱԿ-ի զարգացման ծրագրի)։
Մկրտիչ Կարագյոզյան

Մկրտիչ (Միքէ, Միքայել, Մայք) Կարագյոզյան (1880/90, Կ. Պոլիս - 15 ապրիլի, 1915), հայ բժիշկ։


== Կենսագրություն ==
Ծնվել է 1880(1890) թվականին Կոստանդնուպոլսում։ Նախնական կրթությունն ստացել է Կ. Պոլսի թաղային
վարժարաններից մեկում։ 1914 թվականին ավարտել է Կ. Պոլսի Օսմանյան կայսերական բժշկական վարժարանը։
1914 թվականին՝ Առաջին համաշխարհային պատերազմն սկսվելուց հետո, զորակոչվել է օսմանյան բանակ և ծառայել Վանի գավառի Սարայի (Սարոյի) գավառակի զինվորական հիվանդանոցի զինվորական բժիշկ։
1915 թվականին՝ հիվանդանոցում ծառայության ժամանակ ձերբակալել են նրան, պոկել հարյուրապետի զինվորական ուսադիրները, վերցրել սպայական սուրը և բանտարկել։
1915 թվականի ապրիլի 15-ին Վա­նի նահանգապետ Ջևդեթ բեյի հրահանգով դաժանորեն սպանվել է Սարայի զինվորական հիվանդանոցի մոտակայքում՝ իր իսկ բուժած թուրք զինվորի ձեռքով՝ 25 կամ 35 տարեկանում։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Կարոյեան Գասպար, Մեծ Եղեռնի նահատակ հայ բժիշկները (անոնց պատգամները), Պոսթոն, 1957։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Մելեկեսկի շրջան

Մելեկեսկի շրջան (ռուս.՝ Мелекесский район), մունիցիպալ շրջան Ռուսաստանի Դաշնության Ուլյանովսկի մարզում։
Ստեղծվել է 1928 թվականին։ Վարչական կենտրոնը՝ Դիմիտրովգրադ։


== Աշխարհագրություն ==
Շրջանի տարածքի մակերեսը կազմում է 3472,3 կմ²։


== Բնակչություն ==
2013 թվականի մարդահամարի արդյունքներով շրջանում բնակվում էր 36202 մարդ։ Բնակչության խտությունը կազմում էր 10,43 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Աբբաս Մարուֆի

Աբբաս Մարուֆի (պարսկերեն՝ عباس معروفی, մայիսի 17, 1957(1957-05-17), Թեհրան, Իրան - սեպտեմբերի 1, 2022(2022-09-01), Բեռլին, Գերմանիա), պարսիկ արձակագիր, դրամատուրգ։
Մանուկ հասակում հաճախ այցելում էր Սանգսարում ապրող պապին և լսում նրա պատմությունները։ Պապի կերպարը Մարուֆիի գրեթե բոլոր գրվածքներում առկա է։ Տասնմեկ տարեկանում գրում է առաջին պատմվածքը և տպագրվում ժամանակի ամենանշանավոր օրաթերթի՝ «Քեյհանի» էջերում։ Չորս տարի հետո լույս է տեսնում պատմվածքների առաջին ժողովածուն՝ «Արևի դիմաց» վերնագրով։ Այնուհետև գրական փորձարկումների մի երկարատև շրջան է սկսվում, և միայն 6 տարի անց՝ 1986 թվականին տպագրում է «Վերջին ավելի բարձր սերունդը» երկրորդ գիրքը։
1987 թվականին հրատարակում է երեք թատերգություններ՝ «Մինչն ուր ես ինձ հետ», «Վարգ» և «Դելիբայն ու Եղնիկը»։ 1989-1995 թթ. լույս է տեսել «Մեռելների սիմֆոնիան», «Շեփորուկի բույրը», «Խառնակության տարին», «Ֆարհադի կերպարը» վեպերը։
Չնայած նրա առաջին պատմվածքները ռեալիստական էին, սակայն ժամանակի ընթացքում հարում է մոդեռնիստներին։ Աշխատակցել է մի քանի պարբերականների և խմբագրել «Գարդուն» ամսաթերթը։


== Աբբաս Մարուֆին հայերեն ==
Ողբ (պատմվածք)։ Մետաքսի ճամփան (Իրանի ժամանակակից պատմվածքը), Ե., Ապոլոն, 1996, էջ 237-244։ Պարսկերենից թարգմ.՝ Խաչիկ Խաչեր։


== Ծանոթագրություններ ==
Շչեդրոգոր

Շչեդրոգոր (ուկրաիներեն՝ Щедрогір), գյուղ Ուկրաինայի Վոլինի մարզի Ռատնովի շրջանում։ Հիմնադրվել է 1537 թվականին։
2001 թվականի տվյալներով Շչեդրոգոր գյուղում բնակվում էր 672 մարդ։ Բնակավայրը զբաղեցնում է 1,13 կմ² տարածք։ Բնակչության խտությունը կազմում էր 594,69 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆերդինանդ II (այլ կիրառումներ)

Ֆերդինանդ II

Ֆերդինանդ II (Լեոնի թագավոր) (1157-1188)
Ֆերդինանդ II Արագոնացի (1452-1516)
Ֆերդինանդ II (Նեապոլի թագավոր) (1469-1496)
Ֆերդինանդ II (Սրբազան Հռոմեական կայսրության կայսր) (1578-1637)
Ֆերդինանդ II (Տոսկանանյի մեծ հերցոգ) (1610-1670)
Ֆերդինանդ II (Երկու Սիցիլաների արքա) (1810-1859)
Ֆերդինանդ II (Ավստրիայի էրցհերցոգ) (1529—1595)
Լալանլու

Լալանլու, գյուղ Արևմտյան Հայաստանում, Խարբերդի վիլայեթի Մալաթիայի գավառակում։ Գտնվում էր Եփրատ գետի ձախ կողմում։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Անտոցիաններ

Անտոցիաններ (հուն` anthos՝ ծաղիկ, kyanos՝ լազուր, կապույտ), բույսերը գունավորող գլյուկոզիդային բնույթի պիգմենտներ։


== Նկարագրություն ==
Բույսերի բջջահյութում անտոցիանները լինում են լուծված կամ բյուրեղների ձևով և բույսերի հյուսվածքներին (գլխավորապես՝ պսակաթերթերին, պտղին, տերևներին) տալիս են մանուշակագույն, կապույտ, դարչնագույն, կարմիր, նարնջագույն երանգ։
Անտոցիաններին անվանում են «բուսական քամելեոններ»։ Ծաղիկների և պտուղների բազմերանգությունը պայմանավորված է անտոցիանների բազմատեսակությամբ (բացառությամբ կարմիր ճակնդեղի, որը պարունակում է այլ բնույթի պիգմենտ՝ բետանիդին)։
Անտոցիանների կենսաբանական ֆունկցիան լրիվ պարզաբանված չէ, սակայն բույսերի կյանքում նրանք մեծ նշանակություն ունեն, ծաղիկները գունազարդվելով հեռվից տեսանելի են դառնում բույսերի փոշոտմանը նպաստող միջատներին ու թռչուններին։


== Տես նաև ==
Ֆլավոնոիդներ


== Ծանոթագրություններ ==
Լուսնային վհուկը

«Լուսնային վհուկը» (ռուս.՝ «Лунная ведьма»), 1985 թվականի խորհրդային ֆիլմ, որը նկարահանել է ռեժիսոր Բակիտ Կարագուլով Աշիմ Ջակիպբեկովի համանուն վեպի հիման վրա։


== Սյուժե ==
Հայրենական մեծ պատերազմի առաջին օրերին ղրղզական այն գյուղը, որտեղ ապրում է 6-ամյա Էրկինը, դատարկվել է. բոլոր հայրերն ու ավագ եղբայրները մեկնել են ռազմաճակատ։
Փոքրիկ Էրկինը կարծում է, որ պատերազմի մեղավորը լուսնային կախարդն է, որն իջել է Երկիր՝ չարիք սերմանելու և դժբախտություններ բերելու համար, ինչպես մի անգամ իրեն պատմել է Բուրհան պապը հեքիաթում։
Հոր վերադարձն արագացնելու համար Էրկինը որոշում է նամակ ուղարկել նրան, և անընդհատ մտածում է գրելու մասին, բայց նա դեռ չի կարողանում գրել, և ջանասիրաբար սովորում է այբուբենը, նույնիսկ խաբեությամբ փորձում է ժամանակից շուտ դպրոց գնալ։ Երբ տղան կարողանում է գրել «հայր» առաջին բառը, մայրն ստանում է ամուսնու սև թուղթը և չի կարողանում որդուն ասել ճշմարտությունը։ Եվ տղան, որը երջանիկ է առաջին հաջողությամբ, քնում է և երազում տեսնում, որ իր մանկության նամակների եռանկյունների սպիտակ ամպն արագ թռչում է հոր մոտ։

— Վլադիմիր Միխայլով


== Դերերում ==
Իզոբար Դուշենալիև - Էրկին
Սվետլանա Չեբոդաևա-Չապտիկովա - Էրկինի մայրը
Ալիման Ջանգորոզովա - Մարջան տատ
Կապար Մեդեթբեկով - Բուրհան պապ
Կոսյուն Կարարտովա - վհուկ
Երսաին Տելեուբաև - կոնտուզիահար


== Գրական հիմք ==
Ֆիլմը նկարահանվել է Աշիմ Ջակիպբեկովի համանուն վիպակի հիման վրա, որն առաջին անգամ հատվածաբար տպագրվել է «Սլովո Կիրգիզստանա» թերթում, առանձին գրքով հրատարակվել է 1985 թվականին «Մեկտեպ» հրատարակչությունում Ալմազբեկ Ատամբաևի (Ղրղզստանի ապագա նախագահ) կատարած ռուսերեն թարգմանությամբ։ Քննադատությունը նշել է, որ «ֆանտաստիկայի և այլաբանության տարրերը ստեղծագործությանը հաղորդում են հետաքրքրականություն»։


== Քննադատություն ==

— Վլադիմիր Միխայլով


== Մրցանակներ և փառատոներ ==
«Հեքիաթ» համամիութենական կինոփառատոնի ժյուրիի հատուկ մրցանակ (Ֆրունզե, 1985)


== Հրատարակություն ==
2020 թվականին ֆիլմը թվայնացվել է. Ղրղզստանի կինեմատոգրաֆիայի դեպարտամենտը Մեծ Հաղթանակի 75-ամյակի առթիվ թողարկել է չորս ֆիլմից բաղկացած DVD հավաքածու, որում ընդգրկվել է նաև «Լուսնային վհուկը» ֆիլմը, ինչպես նաև ֆիլմը հայտնվել է Youtube-ում «Ղրղզֆիլմի» ալիքում։


== Ծանոթագրություններ ==


== Արտաքին հղումներ ==
Лунная ведьма // Госфильмфонд России
Лунная ведьма // Kirgizfilm
Հյուրանոց «Ռուանդա» (ֆիլմ)

Հյուրանոց «Ռուանդա» (անգլ.՝ Hotel Rwanda), ռեժիսոր Թերի Ջորջի կողմից նկարահանված ֆիլմ Ռուանդայի ցեղասպանության մասին։ Ֆիլմը նկարահանվել է 2004 թվականին։


== Սյուժե ==
Ռուանդայում ապրող երկու ազգերը՝ հութուները և թութսիները, լարված փոխհարաբերությունների մեջ են միմյանց հետ։ Այդ հարաբերությունից երկրում ծնվում է պատերազմը։ Այս երկրում կաշառակերությունը դարձել էր սովորական կենսակերպ։ Պոլ Ռուսեսաբաջինան, ով ղեկավարում է հյուրանոցը, հութու է, իսկ նրա կինը՝ Տատյանան պատկանում է թութսիներին։ Նրանց ամուսնությունը հութուների մոտ առաջացնում է տարաձայնություններ, էքստրեմիստների մոտ մեծ զայրույթ է առաջացնում։ Լարվածություն է առաջանում նաև հյուրանոցի մատակարարի հետ, ով թութսիների դեմ դաժան հաշվեհարդարի ու պայքարի տեղական վարչության ղեկավարն էր։
Երբ քաղաքական իրավիճակը երկրում անկում է ապրում էլ ավելի, Պոլն իր ընտանիքի հետ միասին ականատես է լինում հարևանների սպանություններին։ Նա լավ հարաբերություններ ու կապեր ուներ հայտնի մարդկանց հետ, ում միջոցող ալկոհոլ էր ձեռք բերում իր հյուրանոցի համար և այդկերպ ապահովում էր ընտանիքի անդորրը։ Երբ մեկնարկում է քաղաքացիական պատերազմը, Ռուանդայի բանակի սպան սպառնում է Պոլին և հարևաններին։ Պոլն էլ որոշում է և հարևաններին տեղավորում է իր հյուրանոցի սենյակներում։ Ժամանակի ընթացքում այստեղ են հայտնվում նաև մեծ թվով փախստականներ ՄԱԿ-ի, Կարմիր խաչի ճամբարներից։ Պոլը ստիպված է այնպես անել, որ զինվորների ուշադրությունը շեղի, որպեսզի կարողանա հոգ տանել փախստականների մասին և ամուր հենարան դառնա իր ընտանիքին։


== Դերերում ==


== Պարգևներ և առաջադրումներ ==
2006՝ BAFTA լավագույն սցենարի համար (Կիր Պիրսոն, Թերի Ջորջ)
2006՝ առաջադրում «Գրեմմի» մրցանակի որպես գեղարվեստական ֆիլմի լավագույն երգ («Million Voices»)
2005՝ երեք անվանակարգերում «Օսկար»-ի առաջադրում՝ տղամարդու լավագույն դեր (Դոն Չիդլ), երկրորդ պլանի կնոջ լավագույն դեր (Սոֆի Օկոնեդո), լավագույն սցենար (Կիր Պիրսոն, Թերի Ջորջ)
2005՝ առաջադրում երեք անվանակարգերում «Ոսկե գլոբուս»-ի՝ լավագույն ֆիլմ-դրամա, տղամարդու լավագույն դեր (Դոն Չիդլ), լավագույն երգ («Million Voices»)
2005՝ մրցանակ Եվրոպական կինոակադեմիայի կողմից՝ լավագույն կոմպոզիտոր անվանակարգում (Ռուպերտ Գրեգսոն-Ուիլիամս, Անդրեա Գուերա)
2004՝ ԱՄՆ-ի կինոդերասանների ազգային խորհրդի կողմից ֆիլմը դարձել է լավագույն ֆիլմերի տասնյակի ներկայացուցիչ


== Հետաքրքիր փաստեր ==
Ֆիմի բյուջեն կազմել է 17,5 միլիոն դոլար, իսկ հավաքել է ավելի քան 34 միլիոնը։
2005 թվականին Պոլ Ռուսեսաբաջինան ստացավ ԱՄՆ-ի ամենաբարձր պարգևը՝ Ազատության նախագահական մեդալ։
Ֆիլմում մի պահ կա, երբ ռադիոն հայտարարում է, որ փախստականներին տանում են դեպի Կոնգո, ի նկատի ունենալով Կոնգոյի Դեմոկրատական Հանրապետությունը, սակայն այդ ժամանակ՝ 1994 թվականին այդ երկիրը դեռևս անվանվում էր Զաիր։


== Տե՛ս նաև ==
Ցեղասպանություն Ռուանդայում
Շինդլերի ցուցակը


== Ծանոթագրություններ ==


== Արտաքին հղումներ ==
Հյուրանոց  «Ռուանդա»(անգլ.) ֆիլմը Internet Movie Database կայքում
Կրոտովկա (գյուղ, Ուլյանովսկ քաղաքային օկրուգ)

Անվան այլ կիրառումների համար տե՛ս՝ Կրոտովկա (այլ կիրառումներ)Կրոտովկա (ռուս.՝ Кротовка), գյուղ Ռուսաստանի Ուլյանովսկի մարզի Ուլյանովսկ քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիբիլ Տորնդայք

Սիբիլ Տորնդայք (անգլ.՝ Sybil Thorndike, հոկտեմբերի 24, 1882(1882-10-24)[…], Gainsborough, Լինկոլնշիր, Մեծ Բրիտանիայի և Իռլանդիայի միացյալ թագավորություն - հունիսի 9, 1976(1976-06-09)[…], Չելսի, Միացյալ Թագավորություն), անգլիացի դերասանուհի։


== Գործունեություն ==
1908 թվականից խաղացել է Ա․ է․ Խորնիմենի և Չ․ Ֆրոմանի թատերախմբերում։ 1914 թվականին, ինչպես և հետագայում տարբեր տարիներ, Տորնդայքը աշխատել է «Օլդ Վիկ» թատրոնում։ 1939-1944 թվականներին «Օլդ Վիկ»-ի թատերախմբի հետ հանդես է եկել բանվորական ավաններում և գյուղերում։ Հյուրախաղերով շրջել է ԱՄՆ-ում, Հարավային Աֆրիկայում, Ֆրանսիայում, Եգիպտոսում, Գերմանիայում, Հնդկաստանում, Ավստրալիայում, Նոր Զելանդիայում։ Տորնդայքի խաղընկերն է եղել ամուսինը՝ դերասան և ռեժիսոր Լ․ Կեսսոնը։ Տորնդայքը ունեցել է դերասանական վիրտուոզ վարպետություն, հավասարապես տիրապետել խաղի ռոմանտիկական և կենցաղային ոճերին։ 1969 թվանակին Լետերհեդում բացվել է Տորնդայքի անվան թատրոն («Տորնդայք թիեթր»)։


== Դերեր ==
Լեդի Մակբեթ (Շեքսպիրի «Մակբեթ»), Հեկուբե, Մեդեա (Եվրիպի- ղեսի «Տրոյուհիներ», «Մեդեա»), Իոկաստե (Սոֆոկլեսի «էդիպ արքա»), Ժաննա (Բ․ Շոուի «Սուրբ Իոհաննան»), Բեատրիչե (Շելլիի «Չենչի»)։


== Ծանոթագրություններ ==
Շիգիմագինո

Շիգիմագինո (ուկրաիներեն՝ Шигимагине), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1694 թվականին։
2001 թվականի տվյալներով Շիգիմագինո գյուղում բնակվում էր 66 մարդ։ Բնակավայրը զբաղեցնում է 0,41 կմ² տարածք։ Բնակչության խտությունը կազմում էր 160,98 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Թերեզա Շտոլց

Թերեզա Շտոլց (անգլ.՝  Tereza Stolzová, հունիսի 2, 1834(1834-06-02)[…], Kostelec nad Labem - օգոստոսի 22, 1902(1902-08-22)[…], Միլան, Իտալիայի թագավորություն), Ավստրիայի չեխ-իտալացի օպերային երգիչ սոպրանո, 19-րդ դարի երկրորդ կեսի ամենավառ երգչուհիներից մեկը։


== Կենսագրություն և գործունեություն ==
Թերեզա Շտոլցը եղել է իտալական օպերային դպրոցի աշակերտ, Ռիչի և Լամպերտի ուսանող։ Նա իր նորամուտը նշել է 1857 թվականին Թիֆլիսում իտալական թատերախմբի հետ։ 1863 թվականին նա հաջողությամբ կատարեց Վիլհելմ Տելլ Բոլոնիա օպերայի Մատիլդայի մասը։ 1865-1879 թվականներին եղել է Լա Սկալա թատրոնի մեներգիչ։ 1867 թվականին Վերդիի առաջարկով նա երգեց Էլիզաբեթի մասը Բոլոնիայի Դոն Կառլոսի իտալական պրեմիերայում (1869թվական, 2-րդ հրատարակության պրեմիերա), Աիդա (1871 թվական, Լա Սկալայի 1-ին արտադրությունը, հեղինակի գլխավորությամբ)։ Վերդիի Ռեքվիեմ համաշխարհային պրեմիերայի ստեղծագործության մասնակից, որը  (1874 թվական, Միլան)։ Այլ դերերից են եղել Ալիսը Մեյեբերի Ռոբերտ սատանա օպերայում, Ռեյչելը Հալևի  Ժիդովկա օպերայում։ Թերեզա Շտոլցը թատրոնի ռեժիսոր և կոմպոզիտոր Անջելո Մարիանիի սիրուհին էր, այնուհետև դարձավ պաշտոնական կինը։


== Արտաքին հղումներ ==
«Kostelec nad Labem Tereza Stolzová»։ www.kostelecnlab.cz։ Արխիվացված է օրիգինալից 2016-12-20-ին։ Վերցված է 2021-03-31 


== Ծանոթագրություններ ==